CELEX: 62008TN0289
Language: ro
Date: 2008-07-29 00:00:00
Title: Cauza T-289/08: Acțiune introdusă la 29 iulie 2008 — Deutsche BKK/OAPI (Deutsche BKK)

27.9.2008   
            
            
               RO
            
            
               Jurnalul Oficial al Uniunii Europene
            
            
               C 247/18
            
         Acțiune introdusă la 29 iulie 2008 — Deutsche BKK/OAPI (Deutsche BKK)
   (Cauza T-289/08)
   (2008/C 247/36)
   Limba de procedură: germana
   Părțile
   
      Reclamantă: Deutsche BKK (Wolfsburg, Germania) (reprezentanți: H.-P. Schrammek, C. Drzymalla și S. Risthaus, Rechtsanwälte)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   Concluziile reclamantei
   
               —
            
            
               Anularea Deciziei Camerei a patra de recurs a Oficiului pentru Armonizare în cadrul Pieței Interne (OAPI) din 29 mai 2008 (R 318/2008-4), comunicată la 2 iunie 2008;
            
         
               —
            
            
               obligarea pârâtului la plata cheltuielilor de judecată.
            
         Motivele și principalele argumente
   
      Marca comunitară vizată: marca verbală „Deutsche BKK” pentru servicii din clasele 36, 41 și 44 (cererea de înregistrare nr. 4 724 894).
   
      Decizia examinatorului: respinge cererea de înregistrare.
   
      Decizia camerei de recurs: respinge recursul.
   Motivele invocate:
   
               —
            
            
               încălcarea articolului 73 din Regulamentul (CE) nr. 40/94 (1), întrucât reclamantei nu i s-a dat posibilitatea de a formula observații cu privire la respingerea anumitor înscrisuri;
            
         
               —
            
            
               încălcarea 74 alineatul (1) prima teză din Regulamentul (CE) nr. 40/94, întrucât faptele nu au fost corect examinate de către Oficiu;
            
         
               —
            
            
               încălcarea articolului 7 alineatul (1) literele (b) și (c) din Regulamentul (CE) nr. 40/94, întrucât Oficiul nu a recunoscut mărcii „Deutsche BKK” aptitudinea de a fi protejată, în temeiul din motive absolute de respingere;
            
         
               —
            
            
               încălcarea articolului 7 alineatul (3) din Regulamentul (CE) nr. 40/94, întrucât Oficiul nu a recunoscut dobândirea caracterului distinctiv prin utilizare.
            
         
      (1)  Regulamentul (CE) nr. 40/94 al Consiliului din 20 decembrie 1993 privind marca comunitară (JO 1994, L 11, p. 1, Ediție specială, 17/vol. 1, p. 146).